Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Saksan ulkoministeri Steinmeier päätti kolmipäiväisen Lähi-idän vierailunsa -
käyntiin Gazan rajan lähellä sijaitsevassa israelilaiskoulussa.
ISIS-järjestön tukijat Gazan kaistaleella -
ovat esittäneet islamistiselle Hamasille vaatimuksen, -
että sen pitää keskeyttää 2 vrk:n sisällä ratsiat -
ISISin palestiinalaistukijoita vastaan.
Israelin viranomaiset arvostelivat ankarasti -
YK:n kansalaisjärjestökomitean päätöstä tunnustaa järjestö, -
joka kuuluu islamistiseen Hamas-järjestöön.
Saksan ulkoministeri Frank-Walter Steinmeier -
päätti 3-päiväisen Lähi-idän vierailunsa -
käyntiin israelilaiskoulussa lähellä Gazaa.
Halusimme kokea, millaista elämä on aidan kummallakin puolella.
Aamulla kävimme Gazassa, jossa näimme, -
miten sota on vaikuttanut kansalaisten elinoloihin. Emme silti unohda, -
että myös aidan tällä puolella elää ihmisiä kuten te, -
joiden on kannettava suuri vastuu lapsistaan.
Nämä lapset ovat varttuneet kolmen Gazan sodan -
sekä jatkuvasti toistuvien raketti-iskujen vaikutusten alla.
Steinmeier totesi aiemmin päivällä Gazan-vierailullaan, -
että Gazan rajojen avaaminen ja talouden koheneminen -
viime sodan vaikutuksista riippuvat pitkälti siitä, -
taataanko Israeliin ammutun rakettitulen loppuminen.
Alue on pysynyt melko rauhallisena viime elokuun jälkeen, -
jolloin Israel ja Hamas solmivat aselevon.
Tosin yksi raketti ammuttiin Gazasta Israelin eteläosaan 26. toukokuuta.
Se räjähti avomaalla, lähellä Israelin satamakaupunkia Ashdodia.
Tarvitaan sekä paikallisia että ulkomaisia sijoituksia.
Sitä varten on oltava mahdollisuus tuotteiden vientiin Gazasta, -
mikä puolestaan voi tapahtua vain rajat avaamalla.
Totuus on kuitenkin se, että kaikki tämä voi tapahtua -
vaikeidenkin olosuhteiden vallitessa vain yhdellä ehdolla:
On pystyttävä takaamaan, -
ettei yhtään rakettihyökkäystä tehdä enää Gazasta käsin -
ja että rakettien laukaisualustatkin häviävät.
Turvallisuus on siis vastalahja kipeästi kaivatulle kehitystyölle.
Israel ja Egypti rajoittavat turvallisuushuolien takia tiukasti -
ihmisten ja tarvikkeiden kulkua Gazan vastaisilla rajoillaan.
Islamistisen Hamasin hallitsemassa Gazassa -
asuu 1,8 milj. palestiinalaista. USA ja EU karttavat Hamasia -
sen Israeliin kohdistamien vihollisuuksien vuoksi.
Steinmeierkaan ei tavannut Hamasin edustajia Gazan kierroksellaan.
Hän vieraili muun muassa Saksan rahoittamassa YK:n tyttökoulussa.
Steinmeier tapasi sekä Israelin että Länsirannan palestiinalaisten johtajia -
ennen vierailuaan Gazaan. Hän sanoi, että konfliktin kaikki osapuolet -
tunnistavat istuvansa ruutitynnyrin päällä -
ja yrittävät huolehtia siitä, ettei se syttyisi.
ISIS-järjestön tukijat Gazassa ovat esittäneet islamistiselle Hamasille -
vaatimuksen, että sen on keskeytettävä 2 vrk:n sisällä -
ratsiat ISISin palestiinalaistukijoita vastaan.
Mediatiedotteesta ei ilmennyt, mitä ISISin kannattajat tekisivät, -
jos Hamas ei huomioi heidän vaatimustaan.
Varoituksen antajat ilmoittautuivat myös vastuullisiksi -
viime viikolla Gazasta Israeliin ammuttuun rakettituleen.
Hamas ryhtyi koviin toimiin radikaali-islamisteja vastaan -
useiden nimettömien pommi-iskujen jälkeen.
Gazaa v. 2007 asti hallinnut Hamas kokee radikaalimmat ryhmät uhkaksi.
ISISin ja muiden radikaaliryhmien kannattajat taas syyttävät Hamasia -
heikkoudesta Israelia kohtaan ja epäonnistumisesta -
tiukkojen islamilaisten lakien määrää- misessä Gazan palestiinalaisille.
Israelin viranomaiset arvostelivat ankarasti -
YK:n kansalaisjärjestökomitean päätöstä tunnustaa järjestö, -
joka kuuluu islamistiseen Hamas-järjestöön.
Hamas vaatii juutalaisvaltion tuhoa. Israelin viranomaisten mukaan -
Iso-Britanniassa toimiva "Palestinian Return Center" -järjestö PRC -
on osa Hamasia, tukee terrorismia -
ja edistää Israelin-vastaista propagandaa Euroopassa.
Israelin YK-lähettiläs Ron Prosor -
sanoi äänestyksen jälkeen, että tehtyään tarjouksia Hamasille -
YK on nyt järjestänyt pääovellansa tervetulojuhlan Hamasille -
ja ottanut sen vertaisena joukkoonsa. Prosor lisäsi:
”Voinemme näin ennustaa, että eräänä päivänä näemme vielä -
Iranin liittolaisen, islamistisen Hizbollahin -
istumassa turvallisuusneuvostossa -
sekä ISIS-järjestön äänestämässä ihmisoikeusneuvostossa.”
Israelin varaulkoministeri Tsipi Hotovely sanoi, -
että tämä tyrmistyttävä päätös ottaa Hamasiin kuuluva järjestö -
osaksi YK:n instituutioita on palkinto terrorismille.
Egyptiläinen tuomioistuin lykkäsi -
lopullista päätöstä kuolemantuomiosta, -
jota ehdotettiin entiselle islamistipresidentti Mursille -
ja muille Muslimiveljeskunnan johtajille.
Oikeuden oli määrä antaa lopullinen päätös -
viime kuussa ehdotetusta kuolemantuomiosta.
Tuomari al-Shamy kertoi, että käsittelyä lykättiin 16.6. asti.
Oikeus on päättänyt lykätä päätöstä 16. kesäkuuta 2015 asti.
Näin voimme suorittaa loppuun -
keskustelut kaikkien vastaajien kanssa.
Heitä kaikkia pidetään yhä vangittuina.
USA:n ulkoministeri Kerryn oikea reisi murtui -
Ranskassa sattuneessa pyöräilyonnettomuudessa.
Kerry palasi USA:han odotettua aiemmin -
ja perui suunnitellut vierailunsa Madridiin ja Pariisiin.
71-vuotias Kerry on innokas urheilun harrastaja.
Hän ottaa usein pyöränsä mukaan matkoilleen.
Onnettomuutta edeltävänä päivänä Kerry tapasi -
Iranin ulkoministerin Zarifin Genevessä.
Pyrkimys on selvitä esteistä neuvotteluissa Iranin ydinohjelmasta.
Valkoinen talo uskoo, että ydinneuvottelut -
jatkuvat ulkoministeri Kerryn loukkaantumisesta huolimatta.
Uskomme edelleen, -
että meillä on niin aikaa kuin tarvittavat resurssit jatkaa -
ja toivottavasti myös saattaa loppuun Iran-neuvottelut.
Ulkoministeri Kerryn loukkaantuminen luultavimmin vaikuttaa neuvotteluihin.
Siitä, miten tarkalleen jatkamme tästä eteenpäin, -
saamme lisätietoja myöhemmin.
Valkoisen talon tiedottaja lisäsi, -
että Kerry jatkaa edelleen merkittävässä roolissa neuvotteluissa.
Selvää ei tosin ole se, mikä hänen työkykynsä on tulevina viikkoina.
Ulkoministeri Kerry tulee varmasti yhä jatkamaan tärkeässä roolissa.
Vaikuttaa kylläkin epätodennäköiseltä, että hän matkustaisi Eurooppaan -
paikan päälle neuvottelemaan, hänen vammansa huomioon ottaen.
Uskon kuitenkin, että ulkoministeri Kerry jatkaa keskeisessä roolissa -
neuvotteluissa, oli se sitten missä kapasiteetissa tahansa.
Tiedottaja huomautti, että ulkoministeri Kerry -
on edelleen sitoutunut Iranin ydinneuvottelujen aikatauluun, -
jonka takarajaksi on sovittu 30. kesäkuuta.
Kiitos seurasta!
Ajantasaista tietoa Facebook- sivullamme TV7 Israel News.
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman